جنوبى آذربايجان ميللى بايراغى تاريخيندن:    آشاغيداكى يازى٫ ١٩٩٤- ١٣٧٢ ايلينده جنوبى آذربايجان ميللى بايراغى موضوعسوندا ياييملانميش بير بيلديرينين متنيدير. بو بيلديريده ايلك دفعه اولاراق جنوبى آذربايجان اوچون موسقتيل بير بايراغين ياراديلماسى لوزومونا ايشاره اولونموش و بو آماجلا يئنى بير بايراق تكليف ائديلميشدير.    منطقه ميزده دئموكراتيكله شمه حركتينين گئنيشله مه سى٫ ايران توركلرى آراسيندا كيمليك آختاريشينين سورعت قازانماسى و ايران'دا فئدئرال  سيستئمه گئچيشين گئرچك بير آلتئرناتيوه دؤنوشدويو بو گونلرده٫ بير سيرا آذربايجانلى سيياسى تشكيلاتلارين تاريخى عنعنه لر و دئموكراتيك پرنسيبلرى هئچه ساياراق٬ اؤزلرينين ايجاد ائتدييى بايراقلاري "تكليف" يئرينه٬ "جنوبى آذربايجان بايراغى" دييه خالقيميزا تحميل ائتمه سينه تانيق اولماقداييق.    بو شراييطده آذربايجان'ين سيياسى ياشاميندا دئموكراتيك پيرنسيبلرين و دئموكراسى آنلاييشينين كؤك سالماسينا يارديمچى اولماق٫ بئله نچى آنتى دئموكراتيك رفتارلارى٫ دئسپوتيسم و توتاليتاريسم مئييللرينى رد و تنقيد ائتمك آدينا٫ آدى  گئچن بيلديرى آشاغيدا عئينييله وئريلميشدير.    ميللى بايراغيميز  ١٩٩٤- ١٣٧٢    بوگونگو ايران بايراغى تورك- آذربايجانلى منشاليدير. (باخين "ايران بايراغينين تورك-آذرى اولوشو حاققيندا"يا). بو بايراغين فارس شووئنيستلرجه منيمسه ندييى و ايران و دونيادا فارسليق-ايرانليليقلا بيرله شديريلدييينى نظرده توتاراق جنوبى آذربايجان ميللى بايراغى سئچيمينده ترك ائديلمه سينى اويغون گؤردوك.    تكليف ائديله ن ميللى بايراغيميز: